
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 90 

23 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπληρωματικά Μέτρα για την εφαρμογή του Καν 
(ΕΚ) 1432/03 σχετικά με την αναγνώριση και την 
προαναγνώριση Οργανώσεων Παραγωγών, και 
του Καν (ΕΚ) 1433/03 σχετικά μετά Επιχειρησιακά 
Προγράμματα και Ταμεία και την χρηματοδοτική 

ενίσχυση. 1 

Μεταβίβαση αρμοδιοτήτων και εξουσίας υπογραφής 
"ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ" αποφάσεων, 
εγγράφων και άλλων πράξεων για θέματα Διοίκη¬ 
σης, στον Γενικό Διευθυντή Περιφέρειας, στους 
Προϊσταμένους των Διευθύνσεων, της Δ/νσης Διοί¬ 
κησης και στους Προϊσταμένους των Τμημάτων 
της Δ/νσης αυτής. 2 


ΑΠΟΦΑΣΕΙ Σ 

Αριθ. 216814 (1) 

Συμπληρωματικά Μέτρα για την εφαρμογή του Καν (ΕΚ) 
1432/03 σχετικά με την αναγνώριση και την προανα- 
γνώριση Οργανώσεων Παραγωγών, και του Καν (ΕΚ) 
1433/03 σχετικά με τα Επιχειρησιακά Προγράμματα 
και Ταμεία και την χρηματοδοτική ενίσχυση. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη: 

1. τις διατάξεις του άρθρου 22, της παραγρ.3 του Ν. 
992/79 (Α’ 280). 

2. τον Ν.2810/9-3-2000 (ΦΕΚ 61 Α) περί Αγροτικών Συ¬ 
νεταιριστικών Οργανώσεων όπως τροποποιήθηκε με τον 
Ν.3147/5-6-2003 (ΦΕΚ 135 Α). 

3. τις διατάξεις του άρθρου 7 του Π.Δ. 614/81, σύμφωνα 
με τις οποίες η αρμοδιότητα εποπτείας και καθοδήγησης 
των αναγνωρισμένων Ομάδων Παραγωγών επί εθνικού 
επιπέδου, ασκείται από τις καθ’ ύλην αρμόδιες Δ/νσειςτης 
Κεντρικής Υπηρεσίας του Υπουργείου Γεωργίας σε συ¬ 
νεργασία με τη Δ/νση Αγροτικού Συνεργατισμού και Ομα¬ 
δικών Δραστηριοτήτων του ίδιου Υπουργείου. 


4. τις διατάξεις της παραγρ. 1 του άρθρου 7 του Π.Δ. 
36/86 "Όροι, προϋποθέσεις και διαδικασία αναγνώρισης 
Ομάδων Παραγωγών και Ενώσεων Ομάδων Παραγω¬ 
γών", σύμφωνα με τις οποίες διατηρούνται σε ισχύ οι δια¬ 
τάξεις των άρθρων 6,7,8 και 9 του καταργούμενου Π.Δ. 
614/81 "Περί αναγνωρίσεως Ομάδων Παραγωγών και 
Ενώσεων αυτών". 

5. Τις διατάξεις του νόμου 2637/98 άρθρα 60 και 61 που 
αφορούν τις Επιτροπές αναγνώρισης και προαναγνώρι- 
σης Ομάδων Παραγωγών 

6. τους κανονισμούς: 

• (ΕΚ) 2200/96 του Συμβουλίου για την Κοινή Οργάνω¬ 
ση των Αγορών στον τομέα των οπωροκηπευτικών. 

• (ΕΚ) 2201/96 του Συμβουλίου για την Κοινή Οργάνω¬ 
ση Αγοράς στον τομέα των μεταποιημένων προϊόντων με 
βάση τα οπωροκηπευτικά. 

• (ΕΚ) 2202/96 του Συμβουλίου περί καθεστώτος ενι- 
σχύσεως των παραγωγών ορισμένων εσπεριδοειδών 

• (ΕΚ) 1432/03 της Επιτροπής σχετικά με τους λεπτο¬ 
μερείς κανόνες εφαρμογής του Καν (ΕΚ) 2200/96 του 
Συμβουλίου όσον αφορά την αναγνώριση των οργανώσε¬ 
ων παραγωγών και την προαναγνώριση των ομάδων πα¬ 
ραγωγών. 

• (ΕΚ) 1433/03 της Επιτροπής σχετικά με τις λεπτομέ¬ 
ρειες εφαρμογής του Καν (ΕΚ) 2200/96 του Συμβουλίου 
όσον αφορά τα επιχειρησιακά ταμεία, τα επιχειρησιακά 
προγράμματα και τη χρηματοδοτική ενίσχυση. 

• (ΕΚ) 1943/03 της Επιτροπής σχετικά με τις λεπτομέ¬ 
ρειες εφαρμογής του Καν (ΕΚ) 2200/96 του Συμβουλίου 
όσον αφορά τις ενισχύσεις στις προαναγνωρισμένες 
Ομάδες Παραγωγών. 

7. την εγκύκλιο 13238/10-06-97 περί Αναγνώρισης Ομά¬ 
δων Παραγωγών 

8. την 496/289718/10-9-02 Απόφαση των Υπουργών Οι¬ 
κονομίας & Οικονομικών και Γεωργίας όπως τροποποιή¬ 
θηκε με την 540/245205/9-6-03 Διυπουργική Απόφαση. 

9. την 399580/30-10-2001 Κοινή Απόφαση του Πρωθυ¬ 
πουργού και του Υπουργού Γ εωργίας "Ανάθεση αρμοδιο¬ 
τήτων στους Υφυπουργούς Γεωργίας Βαγγ. Αργύρη και 
Φώτη Χατζήμιχάλη" (ΦΕΚ 1479β). 

10. την 1065956/863/Α0006/15-07-03 απόφαση του 
Πρωθυπουργού και Υπουργού Οικονομίας & Οικονομι¬ 
κών για "ανάθεση αρμοδιοτήτων στους Υφυπουργούς Οι¬ 
κονομίας & Οικονομικών" (ΦΕΚ 985β). 

11. την ΔΙΔΚ/Φ. 1/2/22875/31-10-2001 (ΦΕΚ 1480/τ.Β/ 
31-10-2001) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, για την ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης. 

12. σχετική εισήγηση της Δ/νσης ΠΑΠ Δενδροκηπευτι- 
κής, αποφασίζουμε: 

I. ΓΕΝΙΚΑ 

1. Σκοπός 

Με την παρούσα απόφαση καθορίζονται τα αναγκαία 
συμπληρωματικά μέτρα εφαρμογής των Καν (ΕΚ) 
1432/11 -8-03 και Καν (ΕΚ) 1433/11-8-03 της Επιτροπής, 
σχετικά με την αναγνώριση Οργανώσεων Παραγωγών, 
την προαναγνώριση Ομάδων Παραγωγών καθώς και τα 
επιχειρησιακά ταμεία, τα επιχειρησιακά προγράμματα 
και την χρηματοδοτική ενίσχυση των Οργανώσεων Παρα¬ 
γωγών. 

2. Αναγνώριση Οργανώσεων Παραγωγών 

Η διαδικασία αναγνώρισης των Οργανώσεων Παραγω¬ 
γών, η προαναγνώριση Ομάδων Παραγωγών και η ανα¬ 
γνώριση Ενώσεων Οργανώσεων Παραγωγών και τα απαι- 
τούμενα δικαιολογητικά περιγράφονται στην εγκύκλιο με 
αριθμ. πρωτ. 13238/10-06-97 της Διεύθυνσης Αγροτικού 
Συνεργατισμού και Ομαδικών Δραστηριοτήτων του 
Υπουργείου Γεωργίας. 

Την ευθύνη για την αναγνώρισή τους, έχουν η Πρωτο¬ 
βάθμια Επιτροπή Αναγνώρισης στις Διευθύνσεις Γεωρ¬ 
γίας οι Διευθύνσεις Αγροτικής Ανάπτυξης των Νομαρχια¬ 
κών Αυτοδιοικήσεων και η Δευτεροβάθμια Επιτροπή Ανα¬ 
γνώρισης στις Διευθύνσεις Γεωργικής Ανάπτυξης των 
Περιφερειών της χώρας όπως καθορίζονται στα άρθρα 
60 και 61 του νόμου 2637/98. 

Οι αναγνωρίσεις, προαναγνωρίσεις, ανακλήσεις και 
οποιαδήποτε άλλη μεταβολή που αφορά τις Οργανώσεις 
ή τις Ομάδες Παραγωγών ανακοινώνεται μέσα σε 10 ερ¬ 
γάσιμες ημέρες στο Τμήμα Πυρηνοκάρπων- Μηλοειδών 
της Δ/νσης ΠΑΠ - Δενδροκηπευτικής του Υπουργείου Γε- 
ωργίας προκειμένου να ενημερωθεί σχετικά η Ευρωπαϊκή 
Επιτροπή. 

Ειδικά όσον αφορά την προαναγνώριση Ομάδων Παρα¬ 
γωγών και πριν η αρμόδια αρχή λάβει οποιαδήποτε σχετι¬ 
κή απόφαση πρέπει να πληροφορεί άμεσα το Τμήμα Πυ¬ 
ρηνοκάρπων- Μηλοειδών της Δ/νσης ΠΑΠ - Δενδροκηπευ¬ 
τικής του Υπουργείου Γεωργίας προκειμένου, σύμφωνα με 
το άρθρο Μπαρ 4 του Καν. ΕΚ 2200/96, με τη σειρά του να 
ενημερώσει την Ευρωπαϊκή Επιτροπή για τις Δημοσιονομι¬ 
κές υποχρεώσεις που πρόκειται να αναληφθούν, οι οποίες 
καθορίζονται στο άρθρο 8 του Καν. ΕΚ 1943/03 και να γίνει 
η αντίστοιχη πρόβλεψη στον Τακτικό Προϋπολογισμό για 
τις Εθνικές δαπάνες. 

Η αίτηση για προαναγνώριση των νέων Ομάδων Παρα¬ 
γωγών Οπωροκηπευτικών πρέπει να κατατίθεται μέχρι 31 
Μάίου κάθε έτους στις κατά τόπους Διευθύνσεις Γεωρ¬ 
γίας ή Διευθύνσεις Αγροτικής Ανάπτυξης των οικείων Νο¬ 
μαρχιακών Αυτοδιοικήσεων. 

Στη συνέχεια οι αιτήσεις συνοδευόμενες από τα σχέδια 
αναγνώρισης διαβιβάζονται στη Διεύθυνση ΠΑΠ Δενδρο¬ 
κηπευτικής του Υπουργείου Γεωργίας. 

Η έγκριση θα χορηγείται από τις κατά τόπους Διευθύν¬ 
σεις Γεωργίας ή Διευθύνσεις Αγροτικής Ανάπτυξης των 
Οικείων Νομαρχιακών Αυτοδιοικήσεων, μετά την ενημέ¬ 
ρωση τους από τη Διεύθυνση ΠΑΠ Δενδροκηπευτικής 


του Υπουργείου Γεωργίας για την εξασφάλιση των σχετι¬ 
κών πιστώσεων. 

II. ΟΡΓΑΝΩΣΕΙΣ ΠΑΡΑΓΩΓΩΝ 

1. Ελάχιστο μέγεθος των Οργανώσεων Παραγωγών 

Με αποφάσεις του Υπουργού Γεωργίας, καθορίζονται 

τα εθνικά ελάχιστα κριτήρια για αναγνώριση και προανα- 
γνώριση Οργανώσεων παραγωγών οπωροκηπευτικών. 

2. Ελάχιστη διάρκεια συμμετοχής ως μέλους 

Η ελάχιστη διάρκεια συμμετοχής ενός παραγωγού σαν 
μέλος σε μια Οργάνωση Παραγωγών καθορίζεται στο κα¬ 
ταστατικό του νομικού προσώπου, στο οποίο έχει δοθεί η 
αναγνώριση και στον ειδικό κανονισμό λειτουργίας της 
Οργάνωσης Παραγωγών και δεν δύναται να είναι κατώτε¬ 
ρη από δύο έτη. Στις περιπτώσεις που η Οργάνωση Πα¬ 
ραγωγών υλοποιεί Επιχειρησιακό Πρόγραμμα ή έχει δε¬ 
σμευτεί με υπογραφή πολυετών συμβάσεων μεταποίη¬ 
σης, κανένα μέλος δενείναιδυνατόννα απαλλαγεί από τις 
υποχρεώσεις που έχει αναλάβει, εκτός αν η Οργάνωση 
Παραγωγών του χορηγήσει σχετική άδεια. 

Ένας παραγωγός - μέλος που επιθυμεί να αποχωρήσει 
από την Οργάνωση Παραγωγών στην οποία ανήκει, έχει 
υποχρέωση να υποβάλλει σχετική αίτηση διαγραφής. 

Η παραίτηση από την ιδιότητα του μέλους παράγει απο¬ 
τελέσματα έξι μήνες μετά την υποβολή της σχετικής αί¬ 
τησης και σε κάθε περίπτωση η αποχώρησή του γίνεται 
μετά το τέλος της περιόδου εμπορίας. 

3. Διάρθρωση και δραστηριότητες των Οργανώσεων 
Παραγωγών 

Οι Οργανώσεις Παραγωγών θέτουν στη διάθεση των 
μελών τους τα τεχνικά μέσα για την διαλογή, την αποθε¬ 
ματοποίηση, τη συσκευασία και την εμπορική διαχείριση 
της παραγωγής τους. Εξασφαλίζουν ότι θα παρέχεται 
στα μέλη τους η λογιστική και δημοσιονομική διαχείριση 
καθώς και ένα σύστημα τιμολόγησης των προϊόντων. 

Ωστόσο, σε πλήρως αιτιολογημένες περιπτώσεις, έχουν 
την δυνατότητα να αναθέτουν σε τρίτους την εκτέλεση μέ¬ 
ρους μόνο των καθηκόντων τους μετά από απόφαση της 
γενικής τους συνέλευσης, προκειμένου να εξυπηρετού¬ 
νται καλύτερα τα μέλη τους και αφού συνάψουν σχετικά 
συμβόλαια ανάθεσης έργου. 

Σε κάθε περίπτωση, η ανάθεση καθηκόντων σε τρίτους, 
προϋποθέτει ότι αυτοί δεν ασκούν ανταγωνιστική δρα¬ 
στηριότητα με αυτή της Οργάνωσης Παραγωγών. 

4. Ενώσεις Οργανώσεων Παραγωγών 

Η αναγνώριση της Ένωσης Οργανώσεων Παραγωγών 
γίνεται από την Πρωτοβάθμια Επιτροπή Αναγνώρισης 
στις Διευθύνσεις Γεωργίας ή Διευθύνσεις Αγροτικής Ανά¬ 
πτυξης των Νομαρχιακών Αυτοδιοικήσεων και από την 
Δευτεροβάθμια Επιτροπή Αναγνώρισης στις Διευθύνσεις 
Γεωργικής Ανάπτυξης των Περιφερειών της χώρας, στις 
οποίες έχει την έδρα η Ένωση των Οργανώσεων Παρα¬ 
γωγών. 

Ο ελάχιστος αριθμός αναγνωρισμένων Οργανώσεων 
Παραγωγών, που απαιτείται για την αναγνώριση μιας 
Ένωσης Οργανώσεων Παραγωγών είναι πέντε (5). 

Οι Οργανώσεις Παραγωγών, μέλη Ένωσης Οργανώσε¬ 
ων Παραγωγών, δύνανται να αναθέσουν την εκτέλεση 
των καθηκόντωντους εν όλο ή εν μέρει καθώς καιτην υλο¬ 
ποίηση μερικού Επιχειρησιακού Προγράμματος στην 
Ένωση Οργανώσεων Παραγωγών με την σύμφωνη γνώ¬ 
μη της πλειοψηφίας των μελών της. 

5. Συγχωνεύσεις Οργανώσεων Παραγωγών 

Οι Οργανώσεις Παραγωγών που προχώρησαν σε συγ- 

χώνευση, δύνανται να εφαρμόσουν χωριστά τα Επιχειρη¬ 
σιακά Προγράμματα που ήδη υλοποιούσαν, μέχρι την 
ολοκλήρωση τους, αφού υποβάλλουν έγγραφη αίτηση 
προς την Διεύθυνση ΠΑΠ Δενδροκηπευτικής, Τμήμα Πυ- 
ρηνοκάρπων - Μηλοειδώντου Υπουργείου Γεωργίας και 
λάβουν την σχετική έγκριση. 

6. Μέλη Οργανώσεων Παραγωγών 

Οι Οργανώσεις παραγωγών δύναται να εγγράφουν ως 
μέλη τους φυσικά ή νομικά πρόσωπα που δεν είναι παρα¬ 
γωγοί, αφού πληρούνται οι εξής προϋποθέσεις: 

- να είναι μέλη του νομικού προσώπου στο οποίο έχει δο¬ 
θεί ειδική γεωργική αναγνώριση 

- η δυνατότητα αυτή να προβλέπεται στο καταστατικό 
του νομικού προσώπου καθώς και στον ειδικό κανονισμό 
λειτουργίας της Οργάνωσης Παραγωγών 

-το δικαίωμα ψήφου τους να μην υπερβαίνει το 15% των 
ψήφων. 

Ωστόσο τα μέλη μη παραγωγοί: 

- Δεν λαμβάνονται υπόψη για την πλήρωση των κριτη¬ 
ρίων αναγνώρισης 

- Δεν αποτελούν άμεσους αποδέκτες μέτρων που χρη¬ 
ματοδοτούνται από την κοινότητα 

- Δεν συμμετέχουν στην ψηφοφορία για τη λήψη απο¬ 
φάσεων που αφορούντο Επιχειρησιακό Ταμείο 

7. Δημοκρατικός έλεγχος των Οργανώσεων Παραγω¬ 
γών 

Προκειμένου να διασφαλιστεί η δημοκρατική λειτουρ¬ 
γία της Οργάνωσης Παραγωγών, πρέπει να αναγράφεται 
λεπτομερώς στον ειδικό κανονισμό λειτουργίας της, η 
διαδικασία λήψης και εφαρμογής αποφάσεων που αφο¬ 
ρούν την διαχείριση και λειτουργία της Οργάνωσης Πα¬ 
ραγωγών, καθώς και η διαδικασία εκλογής των οργάνων 
διοίκησης και ελέγχου της Οργάνωσης Παραγωγών. 

Στον ειδικό κανονισμό λειτουργίας καθορίζεται το πο¬ 
σοστό των δικαιωμάτων ψήφου ανάλογα με τη συμμετο¬ 
χή του μέλους στην διαμόρφωση της αξίας παραγωγής 
που διατίθεται στο εμπόριο από την Οργάνωση Παραγω¬ 
γών, το οποίο δεν δύναται να υπερβαίνει το 20% των ψή¬ 
φων. 

III. ΟΜΑΔΕΣ ΠΑΡΑΓΩΓΩΝ 

1. Υποβολή του σχεδίου αναγνώρισης 

Νέες Ομάδες Παραγωγών που ζητούν προαναγνώριση 
σύμφωνα μετοάρθρο 14του Καν. (ΕΚ) 2200/96 πρέπει να 
αποδεικνύουνότι συγκεντρώνουν ελάχιστο αριθμό παρα¬ 
γωγών και ελάχιστη αξία εμπορεύσιμης παραγωγής ίση 
τουλάχιστον με το 50% των ελάχιστων κριτηρίων που 
ισχύουν για τις αναγνωρισμένες Οργανώσεις Παραγω¬ 
γών και καθορίζονται σε σχετική Απόφαση του Υπουργού 
Γεωργίας. 

Οι νέες Ομάδες Παραγωγών έχουν υποχρέωση να υπο¬ 
βάλλουν προς έγκριση στην αρμόδια αρχή του Κράτους- 
Μέλους πενταετές σχέδιο αναγνώρισης. 

Ως αρμόδια αρχή για την παραλαβή και αξιολόγηση του 
σχεδίου αναγνώρισης ορίζεται η Δ/νση ΠΑΠ Δενδροκη¬ 
πευτικής του Υπουργείου Γεωργίας. Για την έγκριση του 
σχεδίου αναγνώρισης ορίζεται η Επιτροπή έγκρισης Επι¬ 
χειρησιακών Προγραμμάτων που έχει συσταθεί σύμφωνα 
με την 356007/23-12-97 Απόφαση του Υπουργού Γεωρ- 
γίας. 

Οι Δ/νσεις Γεωργίας ή Δ/νσεις Αγροτικής Ανάπτυξης 
των Νομαρχιακών Αυτοδιοικήσεων αποστέλλουν το σχέ¬ 
διο αναγνώρισης μέσα σε ένα μήνα από την ημερομηνία 
κατάθεσής του, στην Δ/νση ΠΑΠ Δενδροκηπευτικής του 


Υπουργείου Γεωργίας, συνοδευόμενο από σχετική δική 
τους γνωμοδότηση. 

Τηνευθύνη γιατηνπρώτη αξιολόγηση του σχεδίου ανα¬ 
γνώρισης καθώς και την παρακολούθηση της πορείας 
υλοποίησης του έχει τριμελής Επιτροπή που συγκροτεί¬ 
ται με απόφαση του οικείου Νομάρχη μετά από εισήγηση 
του αρμοδίου Δ/ντη της Δ/νσης Γεωργίας ή της Δ/νσης 
Αγροτικής Ανάπτυξης. 

Ως αρμόδια επιτροπή, σε κεντρικό επίπεδο, για την διε¬ 
νέργεια ελέγχων που αφορούν την λειτουργία της Ομά¬ 
δας Παραγωγών και την υλοποίηση του σχεδίου αναγνώ¬ 
ρισης ορίζεται η Κεντρική Επιτροπή ελέγχου Οργανώσε¬ 
ων Παραγωγών Οπωροκηπευτικών σύμφωνα με την 
417746/1-12-01 Απόφαση του Υπουργού Γεωργίας. 

2. Τροποποίηση του σχεδίου αναγνώρισης 

Οι Ομάδες Παραγωγών δύνανται να υποβάλλουν αίτη¬ 
ση για τροποποίηση του σχεδίου αναγνώρισης κατά την 
πενταετή διάρκεια εφαρμογής του, στο πρώτο εξάμηνο 
κάθε ετήσιας περιόδου εφαρμογής του. 

3. Προβλεπόμενες δαπάνες 

Για την χορήγηση των ενισχύσεων που προβλέπονται 
από τον Καν(ΕΚ) 1943/03 στις προαναγνωρισμένες Ομά¬ 
δες Παραγωγών για τα έτη 2005 έως και 2009 προβλέπε- 
ται ότι θα απαιτηθεί δαπάνη της τάξεως των 50 εκατομ¬ 
μυρίων ευρώ και η δαπάνη αυτή θα βαρύνει τον ΕΛΕΓΕΠ 
όσον αφορά την κοινοτική ενίσχυση και τον Τακτικό Προ¬ 
ϋπολογισμό του Υπουργείου Γεωργίας - κωδικός ΚΑΕ 
5423, Φ 29/110 όσον αφορά την Εθνική συμμετοχή και για 
κάθε έτος θα εγγράφεται στους οικείους προϋπολογι¬ 
σμούς. 

Η Εθνική συμμετοχή προβλέπεται ότι θα ανέλθει στο 
ποσό των 15.000.000 ευρώ. Η κατανομή του ανωτέρω πο¬ 
σού της Εθνικής συμμετοχής ανά έτος προβλέπεται ως 
ακολούθως: έτος 2005: 5.000.000 ευρώ, έτος 2006: 
5.000.000 ευρώ, έτος 2007: 2.000.000 ευρώ, έτος 2008: 
2.000.000 ευρώ, έτος 2009:1.000.000 ευρώ. 

Στην περίπτωση που η Εθνική συμμετοχή που θα προ- 
κύψει από τα σχέδια αναγνώρισης που θα υποβληθούν 
υπερκαλύπτει τον εγκριθέντα ετήσιο προϋπολογισμό, τα 
εν λόγω σχέδια αναγνώρισης αναπροσαρμόζονται ανα¬ 
λογικά. 

Ειδικά για το έτος 2004, σύμφωνα με τα νέα δεδομένα 
που προέκυψαν απαιτείται αύξηση του ήδη εγκριθέντος 
ποσού από 250.000 ευρώ σε 460.000 ευρώ προκειμένου 
να καλυφθούν οι ανειλημμένες υποχρεώσεις. 

Αρμόδιος Οργανισμός πληρωμών ορίζεται ο Οργανι¬ 
σμός Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων (ΟΠΕΚΕΠΕ). 

IV. ΕΠΙΧΕΙΡΗΣΙΑΚΑ ΠΡΟΓΡΑΜΜΑΤΑ ΚΑΙ ΕΠΙΧΕΙΡΗΣΙΑ¬ 
ΚΑ ΤΑΜΕΙΑ 

1. Περίοδος αναφοράς 

Η περίοδος αναφοράς για την κατάρτιση του Επιχειρη¬ 
σιακού Προγράμματος καθορίζεται σε δύο έτη πριν από 
το έτος εφαρμογής του προγράμματος. Ο Υπουργός Γ ε¬ 
ωργίας δύναται να καθορίσει διαφορετική περίοδο ανα¬ 
φοράς αν αυτό κριθεί αναγκαίο. 

2. Αξία Εμπορευθείσας Παραγωγής 

Όλες οι αναγνωρισμένες Οργανώσεις Παραγωγών και 
οι προαναγνωρισμένες Ομάδες Παραγωγών είναι υπο¬ 
χρεωμένες να ανακοινώνουν στη Δ/νση ΠΑΠ Δενδροκη¬ 
πευτικής του Υπουργείου Γεωργίας μέσω των Δ/νσεων 
Γ εωργίας ή των Δ/νσεων Αγροτικής Ανάπτυξης των Νο- 

μαρχιακών Αυτοδιοικήσεων την αξία της παραγωγής που 
έχει διατεθεί στο εμπόριο για κάθε έτος, είτε έχουν υπο¬ 
βάλλει Επιχειρησιακό Πρόγραμμα είτε όχι, το αργότερο 
μέχρι 31 Μαρτίου του επόμενου έτους. 

3. Διαχείριση Επιχειρησιακού Ταμείου 

Κατά την υλοποίηση του Επιχειρησιακού Προγράμμα¬ 
τος είναι υποχρεωτική η τήρηση ξεχωριστού λογαρια¬ 
σμού για το Επιχειρησιακό Ταμείο, όπου οι εισφορές των 
μελών και οι δαπάνες για κάθε δράση είναι δυνατό να 
προσδιοριστούν, να ελεγχθούν και να πιστοποιηθούν σε 
ετήσια βάση από εξωτερικούς ελεγκτές. 

4. Χρηματοδότηση Επιχειρησιακού Ταμείου 

Είναι δυνατή η καταβολή από την Οργάνωση Παραγω¬ 
γών μέρους ή ολόκληρης της εισφοράς των μελών για την 
υλοποίηση του Επιχειρησιακού Προγράμματος με την 
προϋπόθεση ότι θα αναφέρεται στο Επιχειρησιακό Πρό¬ 
γραμμα η πρόθεση της Οργάνωσης Παραγωγών να κα¬ 
ταβάλει εν μέρει ή εξ’ ολοκλήρου τις εισφορές των μελών 
της. 

Σε κάθε περίπτωση πρέπει να αποδεικνύεται ότι η προ¬ 
έλευση των κεφαλαίων αυτών είναι αποκλειστικά και μόνο 
από την πώληση των οπωροκηπευτικών για τα οποία είναι 
αναγνωρισμένη η Οργάνωση Παραγωγών. 

Ο καθορισμός διαφορετικών ατομικών εισφορών μετα¬ 
ξύ των μελών μιας Οργάνωσης Παραγωγών πρέπει να αι¬ 
τιολογείται πλήρως. 

δ.Υποβολή Επιχειρησιακών Προγραμμάτων - Κοινοποί¬ 
ηση προβλεπόμενου ποσού 

Η αρμόδια υπηρεσία του Υπουργείου Γεωργίας (Δ/νση 
ΠΑΠ Δενδροκηπευτικής), στην περίπτωση που κρίνει ανα¬ 
γκαίο, είναι δυνατό να μεταθέσει την ημερομηνία υποβο¬ 
λής των Επιχειρησιακών Προγραμμάτων καθώς και των 
τροποποιήσεων αυτών. 

Η τροποποίηση κατά την διάρκεια του έτους εφαρμο¬ 
γής ενός Επιχειρησιακού Προγράμματος δύναται να υπο¬ 
βληθεί στην Δ/νση Γεωργίας ή στη Δ/νση Αγροτικής Ανά¬ 
πτυξης της οικείας Νομαρχιακής Αυτοδιοίκησης και να 
αποσταλεί στη Δ/νση ΠΑΠ Δενδροκηπευτικής το αργότε¬ 
ρο μέχρι 30 Σεπτεμβρίου. Για τις τροποποιήσεις που πα- 
ραλαμβάνονται μετά τις 30/9 δεν θα κινείται διαδικασία 
έγκρισής τους. 

Στην περίπτωση ανωτέρας βίας για την οποία δεν ευθύ- 
νεται η Οργάνωση Παραγωγών είναι δυνατό η αρμόδια 
Δ/νση ΠΑΠ Δενδροκηπευτικής να επιτρέψει στην Οργά¬ 
νωση Παραγωγών να υλοποιήσει εν μέρει το εγκεκριμένο 
Επιχειρησιακό της Πρόγραμμά για κάποιο συγκεκριμένο 
έτος. 

Για την τροποποίηση του Επιχειρησιακού Προγράμμα¬ 
τος κατά τη διάρκεια του έτους, την τυχόν παράταση του 
ως συνολικά 5 έτη και την τροποποίηση του ποσού του 
Επιχειρησιακού Ταμείου μέχρι το πολύ 20% του αρχικά 
εγκριθέντος ποσού, είναι αρμόδια η επιτροπή έγκρισης 
Επιχειρησιακών Προγραμμάτων όπως ορίζεται από την 
356007/23-12-97 Υπουργική Απόφαση. 

Οι Οργανώσεις Παραγωγών κοινοποιούντο προβλεπό- 
μενο ποσό του Επιχειρησιακού τους Ταμείου για το επό¬ 
μενο έτος μέχρι 15 Σεπτεμβρίου. 

6. Μερικό Επιχειρησιακό Πρόγραμμα 

Αναγνωρισμένες Ενώσεις Οργανώσεων Παραγωγών 
δύνανται να υποβάλουν μερικό Επιχειρησιακό Πρόγραμ¬ 
μα το οποίο συνίσταται από δράσεις που προσδιορίζονται 
από τις Οργανώσεις Παραγωγών - μέλη. 


Οι δράσεις αυτές υποχρεωτικά αναφέρονται και στα επι- 
μέρους Επιχειρησιακά Προγράμματα των Οργανώσεων 
Παραγωγών - μελών, αλλά δεν υλοποιούνται από αυτές. 

7. Καταβολή της ενίσχυσης 

Η καταβολή της ενίσχυσης στην Οργάνωση Παραγω¬ 
γών για την υλοποίηση του Επιχειρησιακού της Προ¬ 
γράμματος γίνεται το αργότερο μέχρι 15 Οκτωβρίου του 
επόμενου έτους της υλοποίησης του Επιχειρησιακού 
Προγράμματος. 

8. Προκαταβολές 

Στην περίπτωση που μια Οργάνωση Παραγωγών αιτεί- 
ται προκαταβολής για την υλοποίηση του Επιχειρησιακού 
της Προγράμματος, όπως καθορίζεται στο άρθρο 20 του 
Καν(ΕΚ) 1433/03, πρέπει να αποδεικνύει ότι έχει ήδη ει- 
σπράξει από τα μέλη της τις αντίστοιχες εισφορές και ότι 
έχει ήδη δαπανήσει τυχόν προηγούμενες προκαταβολές. 

V. ΚΥΡΩΣΕΙΣ 

Στηνπερίπτωση που προκύψει απότη διενέργεια ελέγχου 
ότι μια Οργάνωση Παραγωγών δεν λειτουργεί σύμφωνα με 
την Κοινοτική και Εθνική νομοθεσία, τότε ισχύουν άμεσα οι 
κυρώσεις που προβλέπονται από το άρθρο 21 του Καν (ΕΚ) 
1432 / 03 και το άρθρο 24 του Καν (ΕΚ) 1433 / 03. 

Η δαπάνη που προκαλείται από τις διατάξεις της πα¬ 
ρούσας απόφασης θα βαρύνει τον ΕΛΕΓΕΠ όσον αφορά 
την κοινοτική ενίσχυση και τον τακτικό προϋπολογισμό 
του Υπουργείου Γεωργίας - κωδικός ΚΑΕ 5423, Φ29/110 
όσον αφορά την Εθνική συμμετοχή. 

Εξουσιοδοτείται ο Υπουργός Γ εωργίας για την έκδοση 
των σχετικών αποφάσεων που αφορούν τις λεπτομέρειες 
εφαρμογής του Καν(ΕΚ)2200/96του Συμβουλίου. 

Μετά την έκδοση των σχετικών αποφάσεων για τις λε¬ 
πτομέρειες εφαρμογής του Καν(ΕΚ)2200/96 του Συμβου¬ 
λίου καταργείται κάθε προηγούμενη απόφαση που αφο¬ 
ρά τις Οργανώσεις Παραγωγών Οπωροκηπευτικών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα,16 Ιανουάριου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Λ. ΠΑΠΑΔΗΜΑΣ 

ΓΕΩΡΓΙΑΣ 

Β. ΑΡΓΥΡΗΣ 
-♦- 

Αριθ. οικ. 774 (2) 

Μεταβίβαση αρμοδιοτήτων και εξουσίας υπογραφής "ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ" αποφάσεων, εγγρά¬ 
φων και άλλων πράξεων για θέματα Διοίκησης, στον 
Γ ενικό Διευθυντή Περιφέρειας, στους Προϊσταμένους 
των Διευθύνσεων, της Δ/νσης Διοίκησης και στους 
Προϊσταμένους των Τμημάτων της Δ/νσης αυτής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

Τις διατάξεις: 

1. Του Ν. 3200/55 (ΦΕΚ 97/Α/1955) "Περί Διοικητικής 
Αποκέντρωσης" 

2. Του Ν.Δ. 532/70 " Συμπλήρωση διατάξεων περί Διοι¬ 
κητικής Αποκ/σεως". 

3. Του Ν. 301/1976 "Περί της δημοσιευομένης ύλης 
στην Εφημερίδα της Κυβέρνησης". 

4. Του Ν. 1622/1986 "Τοπική Αυτοδιοίκηση-Περιφερεια- 
κή Ανάπτυξη-Δημοκρατικός Προγραμματισμός" και του 
άρθρου 33 του Ν. 1832/89 (ΦΕΚ54/Α/17-2-89) 

5. Του Ν. 2503/97 (ΦΕΚ 107/Α/1998) "Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις" σε συνδυα¬ 
σμό με αυτές του Ν. 2539/97 "Συγκρότηση της Πρωτο¬ 
βάθμιας Τοπικής Αυτοδιοίκησης" (ΦΕΚ244/Α/4-12-97) 

6. Του Ν. 2647/98 (ΦΕΚ 237/Α/1998) "Μεταβίβαση αρ¬ 
μοδιοτήτων στην Περιφέρεια και την Αυτοδιοίκηση και 
άλλες διατάξεις" 

7. Του άρθρου 66 του Ν. 2683/99 (ΦΕΚ 19/Α/1999) "Κύ¬ 
ρωση Κώδικα Κατάστασης Δημοσίων Πολιτικών Υπαλλή¬ 
λων Ν.Π.Δ.Δ. και άλλες διατάξεις" 

8. Του Ν. 2240/1994 (ΦΕΚ 153/Α/1994) "Περί συμπλη- 
ρώσεως διατάξεων για την Νομαρχιακή Αυτοδιοίκηση και 
άλλων διατάξεων" 

9. Του Ν. 2470/1997 "Αναμόρφωση μισθολογίου προ¬ 
σωπικού της δημόσιας Διοίκησης και άλλες συναφείς δια¬ 
τάξεις". 

10. Του Ν. 301/76 "Περί δημοσιευόμενης ύλης στην 
Εφημερίδα της Κυβέρνησης". 

11. Του Ν. 2190/94 "Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκησης 
και του Ν. 2592/1988 (ΦΕΚ 57/Α/17-2-89) 

12. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

I. Εξουσιοδοτούμε τον Γενικό Διευθυντή Περιφέρειας 
Αττικής να υπογράφει με "ΕΝΤΟΛΗ ΓΕΝΙΚΟΥ ΓΡΑΜΜΑ¬ 
ΤΕΑ" τις παρακάτω ειδικά αναγραφόμενες αποφάσεις, 
έγγραφα ή άλλες πράξεις : 

Α1. Χορήγηση κανονικών - συνδικαλιστικών και αναρ- 
ρωτικών αδειών στους προϊσταμένους των Δ/νσεων της 
έδρας και όλων των Περιφερειακών υπηρεσιών. Επίσης 
τις αποφάσεις παραπομπής των ανωτέρω στις Υγειονομι¬ 
κές Επιτροπές καθώς και τις αποφάσεις χορήγησης κα¬ 
νονικών αδειών απουσίας άνευ αποδοχών μέχρι 11 ημέ¬ 
ρες των ιδίων ως άνω. Ειδικά για τις κανονικές άδειες θε¬ 
ρινής περιόδου των Προϊσταμένων των Δασικών 
Υπηρεσιών η έγκριση θα δίνεται ύστερα από προγραμμα¬ 
τισμό που θα καταρτίζει ο Γενικός Διευθυντής με τον 
Δ/ντή Δασών της Περιφέρειας (σε συνεργασία με τους 
ανωτέρω Δ/ντές). 

Α2. Αποφάσεις μετακίνησης εκτός έδρας, των Προϊστα¬ 
μένων των Δ/νσεων της έδρας και όλων των Περιφερεια¬ 
κών υπηρεσιών. 

Α3. Αποφάσεις καθορισμού ημερών κίνησης εκτός 
έδρας των Προϊσταμένων και υπαλλήλων των Δ/νσεων 
της έδρας και όλων των Περιφερειακών υπηρεσιών κα¬ 
θώς και έγκριση μετακίνησής τους. 

Α4. Θέματα υπερωριακής απασχόλησης του προσωπι¬ 
κού της Περιφέρειας. 

Α5. Τις απαντήσεις σε αιτήματα επανεξέτασης ή ανα¬ 
φορές παραπόνων ή καταγγελίες πολιτών κατά πράξεων 
ή παραλείψεων υπηρεσιακών οργάνων. 

Α6. Την κατάρτιση και υπογραφή συμβάσεων και πρά¬ 
ξεων έγκρισης εκτέλεσης πάσης φύσεως προμηθειών και 
εργασιών από 44.001 Ευρώ και άνω. 

Α7. Την έκδοση αποφάσεων ανάληψης δαπάνης από 
τον προϋπολογισμό των διευθύνσεων της έδρας της Πε¬ 
ριφέρειας καθώς και την έκδοση αποφάσεων έγκρισης 
δαπάνης από 44.001 Ευρώ και άνω. 


Α8. Τις απαντήσεις εμπιστευτικών εγγράφων ιδιάζου- 
σας σημασίας. 

Α9. Την έγκριση αγοράς αυτοκινήτων - οχημάτων από 
το ελεύθερο εμπόριο για την κάλυψη των αναγκών των 
υπηρεσιών της Περιφέρειας. 

Α10. Το πρόγραμμα των μηνιαίων μετακινήσεων των 
υπαλλήλων των Υπηρεσιών της Περιφέρειας. 

II. Εξουσιοδοτούμε τους Προϊσταμένους όλων των Δι¬ 
ευθύνσεων της Περιφέρειας Αττικής να υπογράφουν ΜΕ 
ΕΝΤΟΛΗ ΜΑΣ (Ε.Γ.Γ.Π.Α.) τις παρακάτω ειδικά αναγρα¬ 
φόμενες αποφάσεις, έγγραφα ή άλλες πράξεις : 

1. Την μετακίνηση υπαλλήλων εντός των Τμημάτων της 
Διεύθυνσης τους. 

2. Διαβιβαστικά έγγραφα από Δ/νση σε Δ/νση, καθώς 
καιτα αντίστοιχα μετά οποία διαβιβάζονται στις αρμόδιες 
υπηρεσίες, αναφορές υπηρεσιών ή πολιτών, καθώς και 
την παροχή στατιστικών στοιχείων και αντιγράφων μελε¬ 
τών και εκθέσεων. 

3. Την κατάταξη σε προσωρινές θέσεις προσωπικού 
ιδιωτικού δικαίου αορίστου χρόνου που υπηρετεί με σχέ¬ 
ση εργασίας ιδιωτικού δικαίου. 

4. Θεώρηση βιβλιαρίων νοσηλείας του προσωπικού. 

5. Έγκριση κανονικών αδειών, απουσίας, χορήγηση 
αναρρωτικών αδειών, κανονικών αδειών, αδειών άνευ 
αποδοχών μέχρι 11 ημέρες και λοιπών διευκολύνσεων 
(συνδικαλιστικές - γονικές άδειες, απουσίες λόγω ασθέ¬ 
νειας εξαρτωμένων μελών, μειωμένου ωραρίου κ.λ.π.) κα¬ 
θώς και τις εγκρίσεις τακτικών εκτός έδρας μετακινήσε¬ 
ων, μετακινήσεις με ειδική εντολή και θεώρηση δικαιολο- 
γητικών οδοιπορικών εξόδων και ημερησίων εκτός έδρας 
αποζημιώσεων του προσωπικού της Δ/νσής τους, σύμ¬ 
φωνα με το εγκεκριμένο πρόγραμμα από τον Γενικό Διευ¬ 
θυντή. 

Τα έντυπα κανονικών αδειών θα υποβάλλονται στην Δι¬ 
εύθυνση Διοίκησης για υπογραφή από τον Διευθυντή Δι¬ 
οίκησης. 

6. Έγκριση κινήσεως των πάσης φύσεως κρατικών οχη¬ 
μάτων της Δ/νσής τους εντός και εκτός των ορίων της Πε¬ 
ριφέρειας. 

Γ. Εξουσιοδοτούμε τον Διευθυντή της ΔΙΕΥΘΥΝΣΗΣ ΔΙ¬ 
ΟΙΚΗΣΗΣ της Περιφέρειας Αττικής να υπογράφει ΜΕ 
ΕΝΤΟΛΗ ΜΑΣ (Ε.Γ.Γ.Π.Α.) Τις παρακάτω ειδικά αναγρα¬ 
φόμενες αποφάσεις ή άλλες πράξεις : 

1. Την εντολή μετακίνησης εκτός έδρας υπαλλήλων της 
Περιφέρειας πλην εκείνων για τους οποίους ή εντολή με¬ 
τακίνησης διατηρείται από τον Γ ενικό Γ ραμματέα ή εκχω¬ 
ρείται με την παρούσα εξουσιοδότηση ή με άλλη στον 
Γ εν. Δ/ντή ή Δ/ντή Περιφερειακών υπηρεσιών. 

2. Την απόφαση χορήγησης άδειας άσκησης ιδιωτικού 
έργου με ή χωρίς αμοιβή σε υπαλλήλους της Περιφέρει¬ 
ας. 

3. Αποφάσεις χορήγησης επιδόματος μεταπτυχιακών 
σπουδών. 

4. Έγγραφα με τα οποία διαβιβάζονται στις αρμόδιες 
υπηρεσίες δικαιολογητικά για την συνταξιοδότηση των 
υπαλλήλων ανεξαρτήτως βαθμού. 

5. Έγκριση για την χορήγηση αντιγράφων από επίσημα 
στοιχεία των ατομικών φακέλων των υπαλλήλων και την 
επικύρωση αυτών. 

6. Την επικύρωση της γνησιότητας υπογραφής των 
υπαλλήλων της Περιφέρειας. 

7. Την απόφαση χορήγησης εκπαιδευτικών αδειών σε 
υπαλλήλους της Περιφέρειας. 

8. Την αντίκρουση ενώπιον του Συμβουλίου Επικράτει¬ 
ας και των Διοικητικών Δικαστηρίων ασκουμένων αιτήσε¬ 
ων ακύρωσης ή προσφυγής υπαλλήλων, κατ’ αποφάσεων 
της Περιφέρειας καθώς και την υποστήριξη των αποφά¬ 
σεων αυτών προς το συμφέροντου Δημοσίου. 

9. Την έκδοση πιστοποιητικών και βεβαιώσεων σε θέμα¬ 
τα που σύμφωνα με το νόμο μπορούν να βεβαιωθούν από 
στοιχεία που τηρούνται στην Υπηρεσία. Επίσης την χορή¬ 
γηση αντιγράφων αδιαβάθμητων ή διαβαθμιζομένων εγ¬ 
γράφων που τηρούνται στην Περιφέρεια σε όσες περι¬ 
πτώσεις επιτρέπεται καθώς και τα έγγραφα αποστολής 
αυτών των αντιγράφων. 

10. Τα θέματα εγκατάστασης ή επέκτασης τηλεφωνι¬ 
κών - ηλεκτρονικών συνδέσεων για την εξυπηρέτηση των 
υπηρεσιών της Περιφέρειας, ως και τις προτάσεις άρσης 
φραγής τηλεφωνικών συνδέσεων των υπηρεσιών. 

11. Τις πράξεις και ενέργειες που αφορούν στην εκκαθά¬ 
ριση πάγιων και περιοδικού χαρακτήρα δαπανών ως και τον 
ορισμό εκκαθαριστών στις υπηρεσίες της Περιφέρειας. 

12. Την κατάρτιση και υπογραφή συμβάσεων και πρά¬ 
ξεων έγκρισης εκτέλεσης πάσης φύσεως προμηθειών και 
εργασιών μέχρι 44.000 Ευρώ. 

13. Τις προτάσεις προς το Γενικό Λογιστήριο του Κρά¬ 
τους, αυξομείωσης πιστώσεων του προϋπολογισμού 
εξόδων συμπεριλαμβανομένων και των περιπτώσεων 
εκείνων που ζητείται διάθεση πιστώσεων από το αποθε- 
ματικό. 

14. Την έκδοση αποφάσεων ανάληψης δαπάνης από 
τον προϋπολογισμό των Δ/νσεων της έδρας της Περιφέ¬ 
ρειας καθώς και αποφάσεις έγκρισης δαπάνης μέχρι του 
ποσού των 44.000 Ευρώ. 

15. Τις πράξεις καταθέσεως εγγράφων στο "αρχείο" και 
επιστροφής αυτών που χαρακτηρίζονται με την ένδειξη 
"Επιστρεπτέο". 

16. Τα έγγραφα προς την Υπηρεσία Δημοσιονομικού 
ελέγχου με τα οποία ζητείται η βεβαίωση ύπαρξης πίστω¬ 
σης στον προϋπολογισμό εξόδων της Περιφέρειας για 
προσλήψεις, προαγωγές, μετατάξεις και λοιπές μεταβο¬ 
λές υπαλλήλων. 

17. Την κατάρτιση του προϋπολογισμού της Περιφέρει¬ 
ας. 

18. Τις αποφάσεις με τις οποίες εγκρίνονται πάγιες προ¬ 
καταβολές 

19. Την έκδοση απόφασης για την θέση σε κυκλοφορία 
αυτοκινήτων που προμηθεύονται οι υπηρεσίες της Περι¬ 
φέρειας από το ελεύθερο εμπόριο ή τον ΟΔΔΥ. 

20. Την έκδοση απόφασης για την άρση (παύση) κυκλο¬ 
φορίας οχημάτων των υπηρεσιών της Περιφέρειας, τα 
οποία κρίνονται ακατάλληλα ή ασύμφορα για την κυκλο¬ 
φορία. 

21. Την έγκριση υπερκατανάλωσης καυσίμων των υπη¬ 
ρεσιακών αυτοκινήτων της Περιφέρειας. 

22. Τον έλεγχο της νόμιμης χρήσης και κίνησης των αυ¬ 
τοκινήτων - οχημάτων των υπηρεσιών που εδρεύουν 
εντός των ορίων του Νομού Αττικής ως και των Οργανι¬ 
σμών (Ο.Τ.Α). 

23. Την τήρηση μητρώου για άλατα οχήματα και αυτο¬ 
κινούμενα μηχανήματα της Περιφέρειας. 

24. Την απόφαση έγκρισης για την κατ’ εξαίρεση οδή¬ 
γηση αυτοκινήτων των υπηρεσιών της Περιφέρειας από 


υπαλλήλους που δεν κατέχουν οργανική θέση οδηγού, 
αλλά έχουν την απαιτούμενη κατά περίπτωση άδεια οδή- 
γησης. 

25. Τα θέματα αποζημιώσεων λόγω ζημιών που προκα- 
λούνται από οχήματα του Δημοσίου. 

26. Την απόφαση έγκρισης κίνησης των αυτοκινήτων 
και δικύκλων των Υπηρεσιών της Περιφέρειας πέραν των 
εργασίμων ωρών και ημερών. 

Δ. Εξουσιοδοτούμετους Προϊσταμένους Τμημάτωντης 
ως άνω Διεύθυνσης της Περιφέρειας Αττικής να υπογρά¬ 
φουν με εντολή μας (Ε.Γ.Γ.Π.Α) τις παρακάτω ειδικά ανα¬ 
γραφόμενες αποφάσεις έγγραφα ή άλλες πράξεις: 

1. Υπομνηστικά έγγραφα σε ζητήματα αρμοδιότητας 
των τμημάτων τους εφ’ όσον δεν είναι γενικότερου ενδια¬ 
φέροντος. 

2. Την ανακοίνωση η κοινοποίηση υπουργικών αποφά¬ 
σεων και τα σε εκτέλεση αυτών έγγραφα. 

3. Έγγραφα μετά οποία επιστρέφονται δικαιολογητικά 
ή αφορούν συμπλήρωση ελλιπούς αλληλογραφίας. 

4. Τα προπαρασκευαστικά έγγραφα και εκείνα με τα 
οποία ζητούνται και δίνονται πληροφορίες σε άλλες αρ¬ 
χές, για ζητήματα αρμοδιότητας του τμήματός τους, 
εφόσον δεν είναι γενικότερου ενδιαφέροντος, καθώς και 
τα διαβιβαστικά έγγραφα προς τις αρμόδιες αρχές. 

5. Τα έγγραφα με τα οποία στέλνονται στην εφημερίδα 
της Κυβερνήσεως, περιλήψεις αποφάσεων και πράξεων 
για δημοσίευση, καθώς και τις μετά τη δημοσίευση αυτών 
σχετικές ανακοινώσεις. 

Ειδικότερα: 

Τ μήμα προσωπικού 

1. Τον έλεγχο αποφάσεων βαθμολογικών προαγωγών 
των υπαλλήλων της Περιφέρειας. 

2. Τη διαβίβαση δικαιολογητικών συνταξιοδότησης 
υπαλλήλων. 

3. Τον έλεγχο αποφάσεων περί χορηγήσεως Τριμηνιαί¬ 
ων αποδοχών σε συνταξιοδοτούμενους υπαλλήλους. 

4. Τον έλεγχο αποφάσεων χορήγησης χρονοεπιδόμα- 
τος και μισθολογικών κλιμακίων στους υπαλλήλους. 

5. Αποφάσεις καταβολής αποζημίωσης για τα οδοιπο¬ 
ρικά κ.λ.π. έξοδα μετακίνησης των υπαλλήλων (μετατιθε- 
μένων). 

Τ μήμα Οικονομικής Διοίκησης 

1. Την έκδοση αποφάσεων ανάληψης δαπάνης από τον 
προϋπολογισμό της Περιφέρειας, μέχρι του ποσού των 
30.000 Ευρώ. 

2. Την κατάρτιση και υπογραφή πινάκων, μισθωμάτων 
ακινήτων. 

3. Την αναγνώριση των πάσης φύσεως δαπανών, ανε¬ 
ξαρτήτως ποσού. 

Τμήμα Γ ραμματείας 

1. Τις απαντήσεις σε έγγραφα με τα οποία αποστέλλο- 
νται στην Περιφέρεια πιστοποιητικά για επικύρωση του 
γνήσιου της υπογραφής αυτών. 

2. Την διεκπεραίωση όλωντωνεγγράφωντηςΔ/νσης Δι¬ 
οίκησης και την χορήγηση αντιγράφων στις αρχές που 
απευθύνονται. 

Οι εξουσιοδοτούμενοι με την απόφαση αυτή να υπο¬ 
γράφουν με την "εντολή Γ ενικού Γ ραμματέα της Περιφέ- 

ρειας Αττικής" υποχρεούνται να τηρούν ενήμερα τα ανώ¬ 
τερα αυτών υπηρεσιακά κλιμάκια για κάθε σοβαρό κατά 
την κρίση τους θέμα της αρμοδιότητάς τους ή και να προ¬ 
σκομίζουν σε υπέρτερο κλιμάκιο για υπογραφή έγγραφα 
που αφορούν τα θέματα αυτά. 

Κάθε προηγούμενη απόφαση παύει να ισχύει από της 
δημοσιεύσεως της παρούσης. 


Η ισχύς της παρούσης αρχίζει από την δημοσίευσή της 
στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,16 Ιανουάριου 2004 
Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.Θ ί.ς)Γ - θ-ιτιθΝ: \λ/θ&ιτιη 51 θγ @ βΐ.ς)!· 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


( 2410 ) 597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• ΓιαταΦΕΚαπόΙ μέχρι 16 σελίδες σε 1 θιιιό, προσαυξανόμενη κατά 0,20 θιιιό για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυΐΌ ανά σελίδα. 

Σε μορφή Οϋ: 


Τεύχος 


Περίοδος 


ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων 
Ν.Π.Δ.Δ. 

Παράρτημα 


Ετήσιο 

Ετήσιο 

Ετήσιο 


Εμπορικής και Βιομηχανικής Ιδιοκτησίας Ετήσιο 
Ανωτάτου Ειδικού Δικαστηρίου Ετήσιο 

Διακηρύξεων Δημοσίων Συμβάσεων Ετήσιο 

Διακηρύξεων Δημοσίων Συμβάσεων Εβδομαδιαίο 

Α.Ε. & Ε.Π.Ε Μηνιαίο 


50 

50 

50 

100 

5 

200 

5 

100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-ΐΌΐπ και μέχρι 100 σελίδες σε 5 θυτο προσαυξανόμενη 
κατά 1 θυτο ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-τοπη διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ίαχ : 210-9472556 ϊηΙθΓΠΘΐ : ΜΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίθΓΠθί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































